কলম্বো টেস্ট : লাঞ্চের পর আঘাত হানলেন তাইজুল
প্রকাশিত: ০৪:২৪ , ১৫ মার্চ ২০১৭ আপডেট: ০৪:২৪ , ১৫ মার্চ ২০১৭
৭০ রানে ৪ উইকেট হারানো শ্রীলঙ্কা মধ্যাহ্নবিরতির পর প্রতিরোধ গড়ে তোলে। স্বাগতিক দলে সুযোগ পাওয়া ধনঞ্জয়া ডি সিলভাকে নিয়ে ৬৬ রানের জুটি গড়েছিলেন দিনেশ চান্দিমাল। সে-জুটি ভেঙে দিলেন দ্বিতীয় টেস্টে বাংলাদেশ দলে সুযোগ পাওয়া স্পিনার তাইজুল ইসলাম। তাইজুলের স্পিন বোলিং-এ সরাসরি বোল্ড হয়ে যান ডি সিলভা।
এর আগে স্বাগতিকদের বিরুদ্ধে প্রথম আঘাত হানেনদ মুস্তাফিজুর রহমান। তাঁর বলে করুণারত্নের ব্যাটের কানায় লেগে গালিতে উড়ে যায় বল। গালিতে দারুণ ক্যাচ নেন মিরাজ। আউট হওয়ার আগে তিনি ৩২ বলে ৭ রান করেন।
এর পর পরপর দুই ওভারে জোড়া আঘাত হানেন তরুণ স্পিনার মেহেদী হাসান মিরাজ। তার ঘূর্ণি-বলে বিভ্রান্ত হয়ে স্টাম্পিংয়ের শিকার হলেন প্রথম টেস্টের ১৯৪ রান করা কুশল মেন্ডিস।
পরের ওভারে এসে আবারও শিকার ধরলেন তিনি। এবার সৌম্য সরকারের হাতে ক্যাচ দিয়ে ফিরলেন ওপেনার উপল থারাঙ্গা (১১)।
লঙ্কানদের চতুর্থ উইকেটের পতন ঘটান পেসার শুভাশিস রায়। বলে এলবিডাব্লিউয়ের ফাঁদে পড়েন অ্যাশলে গুণারত্নে (১৩)। এই রিপোর্ট লেখা পর্যন্ত শ্রীলঙ্কার রান ৫ উইকেটে ২৫৭। রিভিউ নিয়ে টিকে যাওয়া চান্দিমাল খেলছেন ৫৩ রানে। তার নতুন সঙ্গী হয়েছেন নিরোশান ডিকাভিলা।